กินยาคุม28เม็ดแผงแรก แต่ยังไม่ถึงเม็ดแป้ง มีเลือดและตกขาวสีน้ำตาลออกมาจากช่องคลอด4วันแล้ว ออกมาแค่กะปิดกะปอย อยากทราบว่าใช่ประจำเดือนรึเปล่าคะ
สวัสดีครับ การใช้ยาคุมกำเนิดในช่วงแรกอาจทำให้ระดับฮอร์โมนเพศหญิงยังไม่สมดุล เนื่องจากยาคุมกำเนิดเป็นฮอร์โมนเพศหญิงสังเคราะห์ จึงอาจต้องใช้เวลากว่าร่างกายจะปรับตัวให้เข้ากับระดับยาได้ด้วยเหตุนี้ หากมีเลือดออกทางช่องคลอดระหว่างใช้ยาคุมกำเนิด ก็มีความเป็นไปได้ว่าจะเป็นผลข้างเคียงจากยาดังที่กล่าวมาครับ และหากเป็นเพียงเลือดออกทางช่องคลอดไม่มาก ก็สามารถใช้ยาคุมกำเนิดต่อไปได้ก่อนครับแต่หากมีเลือดออกทางช่องคลอดนานเกิน 7 วัน หรือ มีเลือดออกมากกว่าปกติ ก็ควรพบแพทย์เพื่อตรวจหาสาเหตุอื่นเพิ่มเติมที่อาจทำให้เลือดออกจากมดลูก อาทิเช่น เนื้องอกในมดลูก ติ่งเนื้อที่ปากมดลูก หรือ โรคติดเชื้อทางเพศสัมพันธ์ เป็นต้นครับ